RESULTATRETTELSER

Der er ofte brug for at rette resultater i divisionsturneringen og andre forbundsturneringer efter turneringens ophør, for eksempel i forbindelse med indtastningsfejl.

Hvis du har et resultat, som du mener bør rettes, er proceduren følgende:

* Du skriver en mail til den person, der var turneringsleder på spillestedet. Mailen skal indeholde oplysninger om, hvilket spil der er tale om, de involverede spillere, samt hvorfor resultatet ønskes ændret. Hvis du ikke kender turneringslederens mailadresse, kan du skrive til dbf@bridge.dk, som sørger for at videresende mailen.
* Turneringslederen fastslår, hvilket resultat der skal være gældende, blandt andet ved at indhente bekræftelse fra begge sider i sager om indtastningsfejl.
* Korrektionen godkendes af formanden for TUK. Herefter bliver resultatet rettet på nettet, og alle involverede får besked.